**ПРОТОКОЛ № 40**

**ОТ ЗАСЕДАНИЕ НА**

**КОМИСИЯТА ПО АТЕСТИРАНЕТО И КОНКУРСИТЕ**

**КЪМ ПРОКУРОРСКАТА КОЛЕГИЯ НА ВСС,**

**ПРОВЕДЕНО НА 07.12.2021 г.**

/чрез видеоконферентна връзка/

Присъстват: Огнян Дамянов, Евгени Иванов, Стефан Петров, Ангелина Митова, Галя Гугушева, Евгений Трифонов, Димитър Стефанов, Лъчезар Лазаров, Светлана Бошнакова и Наталия Василева.

Отсъстват: Пламен Найденов, Марио Василев

На заседанието присъстват: Полина Петкова – началник отдел „Атестиране на прокурори и следователи“ и Яна Мачева – началник отдел „Конкурси на прокурори и следователи”.

Допълнителни точки, включени за разглеждане в дневния ред на Комисията по атестирането и конкурсите към Прокурорската колегия

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

ВКЛЮЧВАследните допълнителни точки в дневния ред на Комисията по атестиране и конкурси, за разглеждане: т. 11 - т. 12.

РАЗНИ

1. Обсъждане с административния ръководител на Апелативна специализирана прокуратура провеждането на събрание на прокурорите от Апелативна специализирана прокуратура и Специализирана прокуратура за избор на членове на Постоянна атестационна комисия към Апелативна специализирана прокуратура.

*КАК проведе обсъждане с Ивайло Ангелов – административен ръководител на Апелативна специализирана прокуратура относно провеждането на събрание на прокурорите от Апелативна специализирана прокуратура и Специализирана прокуратура за избор на членове на Постоянна атестационна комисия към Апелативна специализирана прокуратура.*

 2. Писмо от административния ръководител на Районна прокуратура – Бургас относно обявения, с решение на Прокурорската колегия на Висшия съдебен съвет по Протокол 11/31.03.2021 г., обн. в ДВ бр. 29/09.04.2021 г., конкурс за първоначално назначаване в районните прокуратури.

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

2.1. Уведомява административния ръководител на Районна прокуратура – Бургас, че Прокурорската колегия на Висшия съдебен съвет предстои да обяви нова дата, място и час за провеждане на писмения изпит в обявения, с решение на Прокурорската колегия на Висшия съдебен съвет по Протокол 11/31.03.2021 г., обн. в ДВ бр. 29/09.04.2021 г., конкурс за първоначално назначаване в районните прокуратури, при спазване на въведените със Заповед № РД-01-973 от 26.11.2021 г., във връзка със Заповед № РД-01-968 от 26.11.2021 г. на министъра на здравеопазването временни противоепидемични мерки на територията на Република България

ЕДИННИ ФОРМУЛЯРИ

3. Периодично атестиране на Анелия Георгиева Тодорова - следовател в Следствения отдел в Специализираната прокуратура.

*След проведеното гласуване с вдигане на ръка и при обявения резултат 10 гласа „за“ и „0“ против*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

3.1. ИЗГОТВЯ, на основание чл. 204а, ал. 3, т. 3 от ЗСВ, комплексна оценка от периодично атестиране „МНОГО ДОБРА“ на Анелия Георгиева Тодорова - следовател в Следствен отдел в Специализирана прокуратура.

3.2. Предоставя, на основание чл. 205, ал. 1 от ЗСВ, на Анелия Георгиева Тодорова - следовател в Следствен отдел в Специализирана прокуратура, резултатите от атестирането за запознаване.

4. Извънредно атестиране на Христо Тодоров Колев - следовател в Следствения отдел в Софийска градска прокуратура.

*След проведеното гласуване с вдигане на ръка и при обявения резултат 9 гласа „за“ и „0“ против*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

4.1. ИЗГОТВЯ, на основание чл. 204а, ал. 3, т. 3 от ЗСВ, комплексна оценка от извънредно атестиране „МНОГО ДОБРА“ на Христо Тодоров Колев - следовател в Следствен отдел в Софийска градска прокуратура.

4.2. Предоставя, на основание чл. 205, ал. 1 от ЗСВ, на Христо Тодоров Колев - следовател в Следствен отдел в Софийска градска прокуратура, резултатите от атестирането за запознаване.

*Забележка: решението е взето без участието на г-жа Наталия Василева, поради направен самоотвод.*

ПРЕДЛОЖЕНИЯ ЗА ПОВИШАВАНЕ НА МЯСТО В ПО-ГОРЕН РАНГ

5. Предложение от административния ръководител на Районна прокуратура - Пловдив за повишаване на Мирослав Емилов Йосифов - прокурор в Районна прокуратура - Пловдив, с ранг „прокурор в ОП“, на място в по-горен ранг „прокурор в АП“. *(вх.№ ВСС-15989/26.11.2021 г.)*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

5.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПОВИШИ, на основание чл. 234 от ЗСВ, Мирослав Емилов Йосифов - прокурор в Районна прокуратура - Пловдив, с ранг „прокурор в ОП", на място в по-горен ранг „прокурор в АП", с месечно трудово възнаграждение, съгласно Таблица 1 на ВСС за определяне на максималните основни месечни работни заплати на съдии, прокурори и следователи, считано от датата на вземане на решението.

5.2. ВНАСЯ предложението в заседанието на Прокурорската колегия на ВСС, насрочено за 08.12.2021 г., за разглеждане и произнасяне.

6. Предложение от административния ръководител на Районна прокуратура - Велико Търново за повишаване на Таня Паунова Катрева - прокурор в Районна прокуратура - Велико Търново, с ранг „прокурор в ОП“, на място в по-горен ранг „прокурор в АП“.

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

6.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПОВИШИ, на основание чл. 234 от ЗСВ, Таня Паунова Катрева - прокурор в Районна прокуратура – Велико Търново, с ранг „прокурор в ОП", на място в по-горен ранг „прокурор в АП", с месечно трудово възнаграждение, съгласно Таблица 1 на ВСС за определяне на максималните основни месечни работни заплати на съдии, прокурори и следователи, считано от датата на вземане на решението.

6.2. ВНАСЯ предложението в заседанието на Прокурорската колегия на ВСС, насрочено за 08.12.2021 г., за разглеждане и произнасяне.

7. Предложение от административния ръководител на Апелативна прокуратура - Велико Търново за повишаване на Свилен Георгиев Цветков - прокурор в Апелативна прокуратура - Велико Търново, с ранг „прокурор в АП“, на място в по-горен ранг „прокурор във ВКП и ВАП“.

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

7.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПОВИШИ, на основание чл. 234 от ЗСВ, Свилен Георгиев Цветков - прокурор в Апелативна прокуратура – Велико Търново, с ранг „прокурор в АП", на място в по-горен ранг „прокурор във ВКП и ВАП", с месечно трудово възнаграждение, съгласно Таблица 1 на ВСС за определяне на максималните основни месечни работни заплати на съдии, прокурори и следователи, считано от датата на вземане на решението.

7.2. ВНАСЯ предложението в заседанието на Прокурорската колегия на ВСС, насрочено за 08.12.2021 г., за разглеждане и произнасяне.

ПРЕДЛОЖЕНИЕ ЗА ПРИДОБИВАНЕ СТАТУТ НА НЕСМЕНЯЕМОСТ

8. Предложение от административния ръководител на Районна прокуратура - Благоевград за придобиване статут на несменяемост на Петър Любомиров Мандичев - прокурор в Районна прокуратура - Благоевград.

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

8.1. ОТКРИВА,на основание чл. 196, ал. 1, т. 2 от ЗСВ, процедура по атестиране за придобиване статут на несменяемост на Петър Любомиров Мандичев - прокурор в Районна прокуратура - Благоевград, за периода 06.07.2016 г. - 06.07.2021 г.

8.2. ВЪЗЛАГА на постоянната атестационна комисия при Апелативна прокуратура - София, на основание 204, ал. 8 от ЗСВ, във вр. чл. 50, ал. 3 от Наредба 3/23.02.2017 г. на Пленума на ВСС, да извърши проверка на дейността на магистрата и направи предложение за комплексна оценка.

ПОЛУЧЕНА ЧАСТ ІХ НА ЕФ – БЕЗ ВЪЗРАЖЕНИЕ

9. Придобиване статут на несменяемост на Антоанета Иванова Маркова - прокурор в Районна прокуратура - Бургас.

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

9.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРОВЕДЕ, на основание чл. 196, ал. 1, т. 2 от ЗСВ, атестиране за придобиване статут на несменяемост на Антоанета Иванова Маркова - прокурор в Районна прокуратура - Бургас.

9.2. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРИЕМЕ, на основание чл. 206, ал. 1 от ЗСВ, комплексна оценка „МНОГО ДОБРА" на Антоанета Иванова Маркова - прокурор в Районна прокуратура - Бургас.

9.3. ПРЕДЛАГА НА ПРОКУРОРСКАТА КОЛЕГИЯ НА ВСС, Антоанета Иванова Маркова - прокурор в Районна прокуратура - Бургас, ДА ПРИДОБИЕ СТАТУТ НА НЕСМЕНЯЕМОСТ, на основание чл. 207, ал. 1 от ЗСВ, считано от датата на вземане на решението.

9.4. ВНАСЯ предложението в заседание на Прокурорската колегия на ВСС, насрочено за 08.12.2021 г., за разглеждане и произнасяне.

10. Извънредно атестиране на Любомира Димитрова Минкова – прокурор в Районна прокуратура – Велико Търново

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

10.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРОВЕДЕ, на основание чл. 196, ал. 1, т. 4, във вр. чл. 197, ал. 5, т. 1 от ЗСВ, извънредно атестиране на Любомира Димитрова Минкова – прокурор в Районна прокуратура – Велико Търново.

10.2. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРИЕМЕ, на основание чл. 206, ал. 1 от ЗСВ, комплексна оценка от атестирането „МНОГО ДОБРА" на Любомира Димитрова Минкова – прокурор в Районна прокуратура – Велико Търново.

10.3. ВНАСЯ предложението в заседание на Прокурорската колегия на ВСС, насрочено за 08.12.2021 г., за разглеждане и произнасяне.

ДОПЪЛНИТЕЛНИ ТОЧКИ

ЕДИННИ ФОРМУЛЯРИ

11. Придобиване статут за несменяемост на Мариана Георгиева Калудова - прокурор в Районна прокуратура - Бургас.

*След проведеното гласуване с вдигане на ръка и при обявения резултат 10 гласа „за“ и „0“ против*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

11.1. НЕ ПРИЕМА ИЗЦЯЛО определените от Постоянната атестационна комисия при Апелативна прокуратура – Бургас оценки по общите критерии за атестиране на Мариана Георгиева Калудова - прокурор в Районна прокуратура - Бургас.

*Мотиви:*

*Предложената от ПАК оценка „4“ в част IV т.1 „Правни познания и умения за прилагането им“ не кореспондира с изложените в тази част изцяло положителни констатации, коментари и изводи за работата на прокурор Мариана Калудова и притежаваните от нея умения, които КАК споделя напълно след запознаване с приложените към атестационната преписка актове, изготвени от магистрата и сочещи, че същата прилага правилно закона и цитира съдебна практика при постановяване на своите актове.*

*Горното обуславя увеличаване на оценката по критерия с /1/ една единица.*

*Единствено за прецизност Комисията счита за необходимо да посочи, че е налице допусната повтаряща се неточност в ч. IV, т. 1, ч. V, т. 4 и обобщения доклад на ЕФА по отношение отразения от ПАК общ брой на постановени прокурорски актове. Видно от данните в ЕФА, през атестационния период магистратът е произнесъл 1073 бр. акта по преписки и 598 бр. акта по досъдебни производства, чийто общ сбор е 1671, а не както е посочено - 1668 бр.*

*Оценките по останалите общи и специфични критерии, определени от ПАК при АП – Бургас, следва да бъдат потвърдени.*

*С оглед изложеното, Комисията по атестирането и конкурсите определя комплексна оценка „Много добра" – 5,00 на Мариана Георгиева Калудова - прокурор в Районна прокуратура-Бургас.*

11.2. ИЗГОТВЯ, на основание чл. 204а, ал. 3, т. 3 от ЗСВ, комплексна оценка от атестиране за придобиване статут на несменяемост „МНОГО ДОБРА“ на Мариана Георгиева Калудова - прокурор в Районна прокуратура – Бургас.

11.3. Предоставя, на основание чл. 205, ал. 1 от ЗСВ, на Мариана Георгиева Калудова - прокурор в Районна прокуратура – Бургас, резултатите от атестирането за запознаване.

12. Периодично атестиране на Румен Георгиев Николов - прокурор в Районна прокуратура – Велико Търново.

*След проведеното гласуване с вдигане на ръка и при обявения резултат 10 гласа „за“ и „0“ против*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

12.1 ПРИЕМА ИЗЦЯЛО предложението на Постоянната атестационна комисия при Апелативна прокуратура – Велико Търново, за комплексна оценка на Румен Георгиев Николов - прокурор в Районна прокуратура – Велико Търново.

12.2. ИЗГОТВЯ, на основание чл. 204а, ал. 3, т. 3 от ЗСВ, комплексна оценка от периодично атестиране „МНОГО ДОБРА“ на Румен Георгиев Николов - прокурор в Районна прокуратура – Велико Търново.

12.3. Предоставя, на основание чл. 205, ал. 1 от ЗСВ, на Румен Георгиев Николов - прокурор в Районна прокуратура – Велико Търново, резултатите от атестирането за запознаване.

ПРЕДСЕДАТЕЛ НА КОМИСИЯТА

ПО АТЕСТИРАНЕТО И КОНКУРСИТЕ

ПРИ ПРОКУРОРСКАТА КОЛЕГИЯ: (п)

 ОГНЯН ДАМЯНОВ